-Նախիջևանի շփման գիծն ունի իր առանձնահատկությունը: Նախ, ռազմական տեսակետից այնտեղից կարելի է Երևանին հարված հասցնել նույնիսկ պարսատիկով: Երկրորդը. Ադրբեջանը համոզվել է, որ միայնակ չի կարող հայկական ուժերի նկատմամբ առավելության հասնել կամ կանխել հայերի առաջընթացը, ուստի պետք է դաշինքի մեջ մտնել այլ հակահայ ուժերի հետ: Նախիջևանի հարցում այդ դաշինքն արդեն գործում է հարյուր տարի: Դեռ ուժի մեջ է 1921 թ. մարտի 16-ի հակահայ պակտը Ռուսաստանի և Թուրքիայի միջև: Երևանի դեմ ոտնձգության դեպքում հայկական ուժերը ստիպված կլինեն ռազմական գործողություն իրականացնել Նախիջևանի սահմանին: Նման քայլը կգնահատվի այսպես․ այն ընկնում է այդ պայմանագրի այն հոդվածի տակ, որով Թուրքիան կամ Ռուսաստանը իրավունք ունեն ռազմական միջամտություն ցուցաբերելու: Հայաստանում գտնվող ռուսական զորամիավորումներն ո՞ր ուղղությամբ կկրակեն՝ Աստված գիտե: Ռուսական հրթիռների կառավարման համակարգը ևս վստահություն չի ներշնչում. դրանք կարող են հարված հասցնել բոլորովին այլ ուղղությամբ: